Kvinden har været indlagt i isolation på Infektionsmedicinsk afdeling på Aalborg Sygehus i et døgns tid. Kvinden var vendt hjem fra et besøg i USA torsdag, og fik kort tid efter influenza-lignende symptomer. Hun havde været i Californien, hvor der er tilfælde af Influenza A. Derfor blev hun indlagt på sygehuset i isolation, mens lægerne afventede prøveresultaterne. Svaret på prøverne kom mandag eftermiddag, og viste altså, at kvinden ikke havde influenza A, og hun kan nu tage hjem.
Den 69-årige kvinde, der har været indlagt på Aalborg Sygehus til observation for Influenza A, kan nu tage hjem.